**Universitatea Pedagogică de Stat „Ion Creangă” din Chișinău**

**Denumirea subproiectului „Asigurarea calității și relevanței formării profesionale a viitorilor pedagogi prin programe de studii inovative și conexe la piața muncii”**

**Nr. Referință** :  MD-PEDAGOGUNI-352287-CS-INDV

**TERMENI DE REFERINȚĂ**

**Consultant individual pentru *Evaluarea a 45 programe de studii* superioare din domeniul *Științe ale educației* și elaborarea studiului de analiză pentru îmbunătățirea programelor de studii**

* + - 1. **Informații generale despre proiect**

Proiectul învățământului superior din Moldova (PÎSM) este un proiect finanțat de Banca Mondială care urmează să fie implementat în perioada mai 2020 - decembrie 2025.

Costul total al creditului este de 35,7 milioane Euro (echivalentul a 39,4 milioane USD) finanțat de Asociația Internațională pentru Dezvoltare (IDA) și este acordat Republicii Moldova în sprijinul învățământului superior din Moldova.

Obiectivul proiectului este de a îmbunătăți orientarea către piața muncii a instituțiilor de învățământ superior selectate și mecanismele de asigurare a calității. Proiectul este organizat în jurul a trei componente și include intervenții sistemice în domeniile calității, finanțării și managementului învățământului superior.

O componentă a PÎSM este Programul de Îmbunătățire a Învățământului Superior (PÎÎS) care urmează să fie implementat de instituțiile de învățământ superior și colegiile pedagogice selectate pentru a răspunde unora dintre cele mai stringente necesități ale acestora în scopul orientării către piața muncii.

Astfel, pentru realizarea obiectivelor PÎÎS Ministerul a semnat cu Universitatea Pedagogică de Stat „Ion Creangă” din Chișinău Acordul de subfinanțare a subproiectului **„Asigurarea calității și relevanței formării profesionale a viitorilor pedagogi prin programe de studii inovative și conexe la piața muncii”.**

**Obiectivul general al subproiectului** constă în *reconceptualizarea programelor de studii pedagogice din perspectiva integralizării, abordării praxiologice și digitalizării procesului de formare profesională, în acord cu cerințele pieței muncii.*

Obiectivele specifice ale subproiectului:

1. *Îmbunătățirea calității programelor de studii pedagogice în vederea adaptării lor la necesitățile pieței muncii*.
2. *Digitalizarea procesului de formare profesională a studenților-pedagogi*.
3. *Facilitarea tranziției absolvenților din mediul academic universitar pe piața muncii*.
4. *Creșterea gradului de atractivitate a profesiei de pedagog în rândul potențialilor studenți, absolvenți din învățământul general*.
5. *Consolidarea resurselor și a capacităților instituționale ale UPSC*.
   * + 1. **Obiectivul sarcinii:**
6. Elaborarea și proiectarea metodologiei de aplicare a indicatorilor de evaluare a calității a 45 de programe de studii superioare de licență și master din domeniul *Științe ale educației.*
7. Analiza datelor colectate, elaborarea studiului de analiză exhaustivă și formularea propunerilor de îmbunătățire a calității a 45 de programe de studii superioare de licență și master din domeniul *Științe ale educației* oferite de universitate.
   * + 1. **Domeniul de aplicare (sarcini și responsabilități):**

Pe parcursul realizării contractului, Consultantul va fi responsabil de următoarele sarcini:

Documentarea și analiza pachetelor de documente (planurile de învățământ, curricula, rapoarte de autoevaluare) a 45 programe de studii superioare (licență și master);

Elaborarea și proiectarea metodologiei de aplicare a indicatorilor de evaluare a calității a 45 de programe de studii superioare (licență și master);

Coordonarea cu beneficiarul (UPSC) a metodologiei de aplicare a indicatorilor de evaluare a 45 de programe de studii superioare (licență și master);

Aplicarea indicatorilor de evaluare la 45 programe de studii superioare (licență și master) și colectarea datelor;

Analiza datelor colectate și prezentarea Raportului de analiză privind situația a 45 de programe de studii superioare (licență și master);

Elaborarea studiului de analiză exhaustivă a 45 programe de studii și prezentarea variantei spre coordonare cu instituția;

Formularea propunerilor de îmbunătățire a calității a 45 de programe de studii superioare (licență și master);

Prezentarea variantei finale a studiului pentru publicare.

* + - 1. **Livrabile și termeni de realizare:**

Prestarea serviciilor este estimată a fi inițiată în luna august 2023 și realizată până în luna decembrie 2023, cu activitățile și livrabilele prezentate, după cum urmează:

|  |  |
| --- | --- |
| **Sarcini, activități, livrabile** | **Termen de realizare** |
| 1. Documentarea și analiza pachetelor de documente a 45 programe de studii (planurile de învățământ, curricula, rapoarte de autoevaluare). | Până la 10 zile de la semnarea contractului |
| 1. Elaborarea și proiectarea metodologiei de aplicare a indicatorilor de evaluare a calității a 45 de programe de studii superioare. (*Livrabilul 1*) | Până la 20 zile de la semnarea contractului |
| 1. Coordonarea cu beneficiarul (UPSC) a metodologiei de aplicare a indicatorilor de evaluare a 45 de programe de studii superioare. | În coordonare cu instituția |
| 1. Aplicarea indicatorilor de evaluare la 45 programe de studii și colectarea datelor. | Până la 20 zile de la semnarea contractului |
| 1. Analiza datelor colectate și prezentarea Raportului de analiză privind situația a 45 de programe de studii. (*Livrabilul 2*) | Până la 30 zile de la semnarea contractului |
| 1. Elaborarea studiului de analiză exhaustivă a 45 de programe de studii și prezentarea variantei spre coordonare cu instituția. | 45 zile de la aprobarea indicatorilor |
| 1. Formularea propunerilor de îmbunătățire a calității a 45 de programe de studii superioare. | 60 zile de la aprobarea indicatorilor |
| 1. Prezentarea variantei finale a studiului pentru publicare. (*Livrabilul 3*) | 90 de zile de la aprobarea indicatorilor |

* + - 1. **Cerințele de calificare și baza de evaluare (criterii de evaluare)**

**Experiență generală** *(40 puncte):*

1. Studii superioare în unul din domeniile: Științe ale educației, sociologie, statistică sau domenii conexe;
2. Titlu științifico-didactic (doctor/ doctor habilitat și conferențiar universitar/ profesor universitar);
3. Experiență profesională de minim 10 ani în domeniul învățământului superior;
4. Experiență de minim 5 ani în managementul universitar și de minim 5 ani în domeniul asigurării calității în învățământul superior.

**Corespunderea cu sarcinile proiectului** *(40 puncte):*

1. Dovada deținerii calificării de expert internațional în domeniul asigurării calității în învățământul superior;
2. Minim 5 ani experiență în activitățile de evaluare internă a calității învățământului superior;
3. Experiență relevantă în evaluarea externă la nivel instituțional sau în evaluarea externă a programelor de studii superioare (minim 5 evaluări).

**Abilități și experiență** *(20 puncte):*

1. Cunoștințe excelente de comunicare în limba română (atât scrisă cât și vorbită);
2. Capacitate de lucru în echipă;
3. Capacitate de observare, prelucrare, analiză și sinteză a documentelor de proiectare a programelor de studii;
4. Capacitate de planificare și organizare a activităților de cercetare evaluativă.

**Constituie avantaje (specificate explicit în CV):**

1. Publicații științifice în domeniul analizei calității învățământului superior;
2. Experiență în elaborarea de documente și instrumente în vederea asigurării calității interne și externe (standarde, proceduri, metodologii, regulamente, chestionare etc.);
3. Experiență de activitate în cadrul proiectelor instituționale, naționale/ internaționale din domeniul educației și cercetării;
4. Participare la elaborarea de acte normative în domeniul învățământului superior.
   * + 1. **Cerințe de raportare și aranjamente instituționale**

**Consultantul va raporta:** Consultantul contractat va coordona activitatea cu managerul de subproiect și cu șeful Secției Asigurarea Calității și Dezvoltare Curriculară.

**Aranjamente instituționale:** Instituția va pune la dispoziția Consultantului toate documentele necesare desfășurării activității.

* + - 1. **Declarație de confidențialitate**

Toate datele și informațiile primite în scopul realizării prezentei sarcini trebuie tratate în mod confidențial și urmează să fie utilizate numai în legătură cu executarea acestor Termeni de referință. Toate drepturile de proprietate intelectuală care decurg din executarea acestor Termeni de referință sunt atribuite Universității Pedagogice de Stat „Ion Creangă” din Chișinău. Conținutul materialelor scrise obținute și utilizate pe parcursul realizării prezentei sarcini nu poate fi divulgat nici unei terțe părți fără autorizația scrisă prealabilă exprimată a Universității Pedagogice de Stat „Ion Creangă” din Chișinău.

* + - 1. **Eligibilitate**

Consultantul va trebui să fie eligibil conform Regulamentului privind achizițiile pentru debitorii IPF din iulie 2016, revizuit în noiembrie 2017 și august 2018 (https://www.worldbank.org/en/projects-operations/products-and-services/brief/procurement-new-framework).

Semnătura Managerului de proiect **(ACRVP)**

Nume Prenume: **lucia sava**